
Devizaárfolyam és pénzkínálat kapcsolatának vizsgálata Romániában

Sok ország célkitűzéseinek egyike a stabil gazdasági növekedés elérése, aminek érdekében számos olyan kutatás született, melyek a különböző makroökonómiai összefüggéseket vizsgálják, választ keresve például az árfolyam és pénzkínálat közötti kapcsolatra, illetve annak erősségére.
Kutatásom célja megfigyelni a devizaárfolyam és pénzkínálat közötti kapcsolatot Romániában 2008-2023 között, amihez az euró árfolyamának havi lebontású adatait használom fel, a pénzkínálatot pedig az M1 pénzaggregátummal mérem. A vizsgálat részét képezi a változók leíró statisztikájának, a többváltozós lineáris regressziónak elkészítése, és egyéb tesztelések elvégzése, melyek a devizaárfolyam és pénzkínálat közötti kapcsolat bizonyítását fogják szolgálni.



